recursal/SuperWikiNEXT-32B huggingface dataset:
**محمد مقتدیٰ خان شروانی** (پیدائش: فروری/ مارچ 1880ء— وفات: 6 دسمبر 1968ء) اردو زبان کے شاعر اور مصنف تھے۔

سوانح
-----

مقتدیٰ خان ماہِ ربیع الاول 1297ھ مطابق فروری/ مارچ 1880ء میں علی گڑھ میں پیدا ہوئے۔ محمد مقتدیٰ خان اُن کا تاریخی نام تھا جس سے 1297 اعداد مخرج ہوتے ہیں جو سالِ پیدائش بمطابق قمری ہجری کے ہیں۔ فارسی اور عربی میں تعلیم گھر پر حاصل کی۔ باقاعدہ انگریزی زبان میں تعلیم ڈھولنہ، ضلع علی گڑھ کے ایک اسکول سے حاصل کی۔ 1899ء میں ایم او اسکول، علی گڑھ سے مکمل کیا۔

مضمون نویسی
-----------

شروانی صاجب کو خاندانی جائداد کی دیکھ بھال سے کوئی دِلچسپی نہ تھی اور نہ زمینداری و کاشتکاری سے۔ وہ ابتدا سے ہی اخبار بینی کے رسیا ثابت ہوئے تھے اور اِسی اخبارنویسی کے شغل سے مضمون نویسی کا شغف پیدا ہوا۔ یہی شوق اُنہیں علی گڑھ سے لاہور لے گیا اور وہ 1902ء میں جبکہ اُن کی عمر بمشکل ہی 22/23 سال کی تھی، منشی محبوب عالم کے روزنامہ پیسہ اخبار کے ادارہ تحریر سے منسلک ہو گئے۔ اس اخبار کے علاوہ لاہور کے دیگر اخبارات اور رسائل میں بھی اُن کے مضامین شائع ہوتے رہے۔ اِس سے نہ صرف اُن کی لکھنے کی مشق جاری رہی بلکہ اُنہیں اپنے آپ پر اعتماد پیدا ہوتا چلا گیا اور بہت حد تک اُن کی صلاحیتوں کا رجحان اور مستقبل کا پروگرام طے ہو گیا۔

1909ء کے آخری مہینوں میں وہ لاہور سے علی گڑھ واپس چلے گئے۔ یہ وقارالملک (متوفی جنوری 1917ء) کی سیکرٹری کا زمانہ تھا۔ مولوی وحیدالدین سلیم پانی پتی (متوفی جولائی 1928ء) نے علی گڑھ انسٹی ٹیوٹ گزٹ سے چھٹیاں لے لی تھیں اور اِس پر مقتدیٰ خان کو قائم مقام مدیر مقرر کر دیا گیا۔ دو سال کے بعد 1911ء میں مشہور خبررساں ایجنسی ایسوسی ایٹڈ پریس کی ملازمت اختیار کرکے اُس کے مقامی نامہ نگار بن گئے۔ اِس عہدے پر وہ تقریباً چودہ سال کی طویل مدت تک یعنی 1925ء تک فائز رہے۔ 1920ء میں علی گڑھ مسلم یونیورسٹی کا قیام عمل میں آیا۔ اب اُس کا پریس جہاں گزٹ شائع ہوا کرتا تھا، مسلم یونیورسٹی پریس کہلانے لگا۔ مقتدیٰ خان اِس کے مہتمم مقرر ہوئے۔ اب تک اُس میں صرف لوہے کے چھاپہ کا اِنتظام تھا مگر شروانی صاحب نے اِس میں پتھر کے چھاپہ کا اِضافہ کیا۔ 1914ء میں نواب عمادالملک سید حسین بلگرامی (متوفی جون 1926ء) نے کلیات امیر خسرو کی ترتیب و تدوین اور اِشاعت کی داغ بیل ڈالی تھی۔ اِس سلسلے کی سرپرستی نظام دکن نواب میر عثمان علی خان نے قبول کی تھی۔ کلیات امیرخسرو کے مجموعہ کی مختلف کتب ترتیب و تدوین کے لیے متعدد اصحابِ علم حضرات میں تقسیم کردی گئی تھیں جس میں خمسہ خسروی کی پہلی مثنوی مطلع الانوار کی تصحیح مقتدیٰ خان نے ہی کی تھی مگر افسوس کہ وہ کام پایہ تکمیل کو نہ پہنچ سکا اور صرف آٹھ جلدیں ہی شائع ہوسکیں ۔

وفات
----

شروانی صاحب نے 88 سال کی عمر میں شب جمعہ 6 دسمبر 1968ء کو علی گڑھ میں وفات پائی۔ قبرستان شاہ جمال، علی گڑھ میں تدفین کی گئی۔

مزید دیکھیے
-----------

* مالک رام

حوالہ جات
---------

1. ↑  مالک رام: تذکرہ معاصرین، جلد 1، صفحہ 90/91۔ مطبوعہ دہلی
2. ↑  مالک رام: تذکرہ معاصرین، جلد 1، صفحہ 94۔ مطبوعہ دہلی
### تعارف

زنداں سے پرے رنگِ چمن ایران کے سابق صدر اور موجودہ سپریم لیڈر سید علی خامنہ ای کی یادوں پر مشتمل کتاب ہے۔ اصل کتاب عربی میں جس کا فارسی اور اردو میں ترجمہ ہو چکا ہے۔

> **اس کتاب میں اپنی ابتدائی زندگی کے احوال بیان کرتے ہوئے اپنے آباء و اجداد، گھر کے ماحول، دینی تعلیم اور ازدواجی زندگی پر روشنی ڈالی ہے۔ کتاب کا اہم اور بڑا حصہ آپ کی مزاحمتی زندگی، مجاہدانہ جدوجہد، چھ بار گرفتاری، تفتیش وتشدد اور شہربدری کی یادوں پر مشتمل ہے۔**
> 
> 

مذکورہ نشستوں کے انعقاد کی بڑی وجہ ان کا عربی زبان سے خاص لگاؤ تھا۔ان نشستوں کے آغاز میں آپ عربی زبان میں مختلف موضوعات پر گفتگو فرماتے تھے۔ پھر جب حاضرین میں سے بعض نے اصرار کیا تو آپ نے اپنی زندگی کے مختلف پہلؤوں پر گفتگو شروع کی۔ مذکورہ یادوں کو جمع کیا گیا اور عربی زبان میں "ان مع الصبر نصرا" کے نام سے کتاب نشر ہوئی۔ فارسی زبان میں اس کا ترجمہ "خون دلی کہ لعل شد" کے عنوان سے منظر عام پر آچکا ہے۔

الولایہ پلیکشنز اسلام آباد کی طرف سے کتاب کا اردو ترجمہ چھپ چکا ہے۔

### ابواب

یہ کتاب پندرہ ابواب پر مشتمل ہے۔

پہلا باب: وہ دن

دوسرا باب: اساتذہ کی خدمت میں

تیسرا باب: دجلہ کے کنارے

چوتھا باب: پہلی چنگاری

پانچواں باب: انقلاب کا آتش فشاں

چھٹا باب: سایہ آفتاب

ساتوں باب: اشکوں بھرا حماسہ

آٹھواں باب: سرخ قلعہ

نواں باب: سفید محل

دسواں باب: پرانا قالین

گیارھواں باب: فوجی عدالت

بارھواں باب: کوٹھڑی نمبر 14

تیرھواں باب: خفیہ کوڈ

چودھواں باب: شہر بدری میں سیلاب

پندرھواں باب: سختی کے بعد کامیابی

حوالہ جات
---------

1. ↑  "الولایہ پبلکیشنز" [*مردہ ربط*]
**میری ایملی گونسلالوز** کراچی ، پاکستان سے تعلق رکھنے والی ایک رومن کیتھولک راہبہ تھیں۔

ابتدائی زندگی
-------------

وہ 1919 میں برطانوی ہندوستان کے شہر منگلور میں پیدا ہوئی۔ 1940 میں اس نے بائکلا ، بمبئی کے ایک سکول میں اپنی تدریسی پیشہ ورانہ زندگی کا آغاز کیا۔. 1944 میں وہ ڈاٹرز آف کراس مذہبی جماعت میں شامل ہوگئیں۔ اس نے انگریزی اور اکنامکس میں ماسٹر ڈگری حاصل کی ۔ 1957 میں پاکستان منتقل ہونے سے پہلے وہ کلکتہ کے ایک کالج میں پڑھاتی رہیں۔

پیشہ ورانہ زندگی
----------------

1972 سے 1982 تک سسٹر میری ایملی سینٹ جوزف کالج (کراچی) ، پاکستان کی پرنسپل رہی۔ سینٹ جوزف پاکستان کے معروف کالجوں میں سے ایک ہیں۔ 2007 میں ، کل 78 اساتذہ کے ساتھ کالج میں 1،548 طلبہ زیر تعلیم تھے۔ 

2005 میں ، جب سینٹ جوزف کالج کیتھولک بورڈ آف ایجوکیشن میں واپس آیا تو ایملی کو دوبارہ پرنسپل مقرر کیا گیا۔ 

23 مارچ 2009 کو حکومت پاکستان نے ایملی کو ستارہ امتیاز سے نوازا جو انھوں نے گورنر سندھ سے وصول کیا۔ یہ تعلیم میں ان کی خدمات کے اعتراف میں تھا۔ 

ایملی 9 جنوری 2017 کو کراچی میں انتقال کر گئیں۔  اس کی آخری رسومات 10 جنوری 2017 کو سینٹ پیٹرک کیتھیڈرل ، کراچی میں انجام پائیں۔

حوالہ جات
---------

1. ↑  From private to public and back again The News, Karachi, 15 August 2007
2. ↑  "Dawn 2005/05/08"۔ 27 ستمبر 2007 میں اصل سے آرکائیو شدہ
3. ↑  "Daily Times 24 March 2009"۔ 07 جون 2011 میں اصل سے آرکائیو شدہ
4. ↑  Tribune 11 January 2017
5. ↑  *The Express Tribune* January 10, 2017
وہ کیا ہے جو اوپر سے پهینک دیتے ہیں اور اندر سے پکا لیتے ہیں اور پکنے کے بعد اندر سے پهینک دیتے ہیں اور اوپر سے کها لیتے ہیں کے ساتھ چترال، پاکستان کے لوک ادب میں پہیلیان بھی ہیں جنھیں کہوار زبان میں ‘‘ِڑچ’’ کہتے ہیں۔ پہیلیوں کی تین قسمیں ہیں اُن میں سے پہلی قسم واقعاتی پہیلیوں کی ہے۔ واقعاتی پہیلیوں میں سے ایک دلچسپ پہیلی ایک شخص، بھیڑیا، بکری اور چارے کا ہے مثلاً ایک شخص پوچھے گا کہ ‘‘ایک شخص بھیڑیا، بکری اور چارہ لے کر سفر پہ جا رہا ہے۔ راستے میں ایک پُل آتا ہے تو وہ شخص پُل میں سے ایک وقت میں ایک چیزیا جانور لے کر پُل کراس کرا سکتا ہے تو یہ بتائے کہ وہ شخص پہلے کس کو لے کر جائے گا۔ کیو نکہ اُس شخص کی موجودگی کے بغیر بھیڑیا، بکری کو کھا جاتا ہے اور بکری چارے کو ’’ اس کا صحیح جواب ہوگا کہ وہ شخص پہلے بکر ی کو لے کر پُل کراس کریگا واپس آکر چارہ لے جائیگا۔ چارہ پُل کے اُس پار چھوڑ کر بکری واپس لے آئیگا اور بھیڑیا کو لے کر جائیگا پھر آخر میں بکری کو لے جائیگا۔

چند اور واقعاتی پہلیاں یہ ہیں

1. ای اِشناری زمینار آسمانا پت درونگ مگم پوشیو پازتو نو ترور سے کیاغ؟(پون) یعنی ایک چیز ہے جو زمین سے آسمان تک لمبی ہے مگر بلی کے سینے کو بھی چُھو نہیں سکتی وہ کیا ہے؟ (راستہ)
2. ای اشناری دوری کی ھائے پورونو بہکی ژاغہ گا نیر نیشٔی کی نسائے دنیا ٹپ بوئے سے کیاغ؟ (یور) یعنی ایک چیز ہے جو گھر کے اندر چھلنی کے برابر جگہ گھیرتی ہے مگر باہر دنیا پہ چھا جاتی ہے وہ کیا ہے؟ (سورج)
3. ای اشناری کوسی کوسی دوری کی ھائے چموٹو بہکی ژاغہ گانیر سے کیاغ؟ (ویتھوک) یعنی ایک چیز ہے جو دن بھر چل کے رات گھر آئے تو اُنگلی کے برابر جگہ گھیرتی ہے وہ کیا ہے؟ (لاٹھی)
4. چھوئی ختانی ڈوم پھانیران سے کیاغ؟ (اپاکی لگینی )

یعنی تاریک مکان میں ڈم ناچتا ہے وہ کیا ہے؟ (منہ میں زبان )

دوسری قسم طبعیاتی پہیلیوں کی ہے جس میں طِبعی عناصر کے ناموں کے الٹ پھیر سے پہلیی بنائی گئی ہے۔ جیسا کہ ایک پہیلی ہے ‘‘کپالین اژیلی کوئے سے کیاغ؟ ’’ یعنی وہ کیا ہے جس کے سر پر بچے ہوتے ہیں۔ بوجھنے والا کہے گا۔ کہ پھلدار درخت

ایک اور پہیلی ہے کہ ‘‘اوا چخت دی بوم تھولاخ دی لودیت کہ اوا کو س موخ؟
یعنی میں گو لہ بھی بنتا ہوں درانتی بھی بتائے کہ میں کس کا چہر ہ ہوں؟
بوجھنے والا بتاتا ہے کہ چاند کا چہرہ

تیسری قسم ان پہیلیوں کی ہے جو محض الفاظ کے ہیر پھیر سے بنائے جاتے ہیں اور اُسی مناسبت سے بوجھی جاتی ہیں۔ ایک پہیلی ہے
‘‘کوچ کوچو اونڈور سے کیاغ’’ یعنی جنگلوں میں دستی چکیاں! بتائے میں کیا کہہ رہا ہوں۔ بوجھنے والا اسی مناسنبت سے کہتا ہے کہ ‘‘ کوشو چے مور دور’’ یعنی کوشٹ اور موردیر کے دوگا وں ان ناموں میں سوائے لفظی مناسبت کے اور کوئی باہم مناسبت نہیں ہے، اسی طرح ایک اور پہیلیی ہے ‘‘چرا کا ویرسے کیاغ؟’’ یعنی پہاڑی میں ‘‘کاویر’’(ایک صحرائی سبزی ) وہ کیا ہے۔ بوجھنے والا بوجھکر بتائے گا کہ‘‘چر نو چے اویر’’یعنی چرن اور اویر دو دیہات کے نام ہیں۔

پہیلیی پوچھنے کا انداز بھی دلچسپ ہوتا ہے۔ یعنی پہیلیی پوچھنے والا پہیلیی پوچھے گا اگرمخالف بندہ جواب دینے سے قاصر رہے تو وہ کہیگا کہ کوئی نوغور(قلعہ)دے دیں۔ میں اس کا جواب بتاوں گا بوجھنے والا ہار ماننے کے بعد کہیگا چلو چترال یا مستوج کا قلعہ دیدیا اب خود ہی بتاو تو پھر پوچھنے والا ہی اس کا جواب بتائیگا۔ یاد رہے کہ یہاں کو ئی شرط یا جوا وغیرہ نہیں ہوتی صرف زبانی ایک کھیل ہے جو الفاظ کی حد تک محدود ہے۔
***اسلام اور جدت پسندی*** پاکستانی دیوبندی عالم محمد تقی عثمانی کی ایک کتاب ہے۔ یہ کتاب میں اسلام میں جدت پسندی کی وسعت و حدود بیان کی گئی ہیں اور یہ واضح کیا گیا ہے کہ اسلام نے جدت پسندی کا ایک وسیع میدان عطا کیا ہے ۔ انسان اپنی عقل سے کام لیکر علم و انکشاف اور سائنس و ٹیکنالوجی کے بام عروج پر پہنچ سکتا ہے اور ان معلومات کو انسانیت کے لیے زیادہ سے زیادہ مفید بھی بنا سکتا ہے اور پھر عصر حاضر کے اس مسئلہ کی طرف جانکاری کروائی ہے کہ مسلمانوں نے جس دائرے میں جدید طرز فکر اختیار کرنی تھی ، وہاں اس کی تنگ و تاز انتہائی سست اور محدود ہے ، اس کے بر عکس جو احکام الہی نا قابل تغیر تھے ، مسلمانوں نے اپنی جدت پسندی کا رخ ان کی طرف کر رکھا ہے ۔ بعد ازاں اسلام اور صنعتی انقلاب ، تحقیق یا تحریف ، اسلام کی نئی تعبیر ، علما اور پاپائیت ، چاند ، سورج اور سیاروں کے بارے میں سائنسی و قرآنی تحقیقات جیسے مباحث زیر بحث لائے گئے ہیں ، نیز تسخیر کائنات کے بارے میں اسلام اور مغرب کا مؤقف بیان کیا گیا ہے۔اخیر میں محمد حنیف ندوی کی کتاب اساسیات اسلام ، پروفیسر رفیع اللہ شہاب کی کتاب اسلامی ریاست کا مالیاتی نظام اور سید سلیمان ندوی کی کتاب تاریخ ارض القرآن پر ناقدانہ تبصرہ کیا گیا ہے۔١٢٤ صفحات کی یہ کتاب مکتبہ دار العلوم کراچی سے ١٤١٩ ھ میں شائع ہوئی۔اس کتاب کا "Islam and Modernism" کے عنوان سے انگریزی ترجمہ بھی کیا گیا ہے۔١٣٥ صفحات پر مشتمل یہ ترجمہ ادارہ اسلامیات لاہور سے ١٩٩٥ ء میں شائع ہوا ۔

مزید دیکھیے
-----------

* محمد تقی عثمانی کی تصانیف کی فہرست

حوالہ جات
---------

1. ↑  ظل ھما (جنوری۔ جون ٢٠١٩)۔ "مفتی محمد تقی عثمانی کی معروف تصانیف و تالیفات کا تعارفی جائزہ"۔ راحت القلوب۔ **٣** (١): ٢٢٢۔ 28 جنوری 2021 میں اصل سے آرکائیو شدہ۔ اخذ شدہ بتاریخ ٢٤ جنوری ٢٠٢٢  الوسيط `|url-status=` تم تجاهله (معاونت); تحقق من التاريخ في: `|access-date=, |date=` (معاونت)
**مرزا بدیع الزماں صفوی شاہنواز خان** (وفات: 14 مارچ 1659ء) صفوی سلطنت کا شہزادہ تھا جسے مغلیہ سلطنت میں ایک بااَثر ترین امیر کے طور پر جانا جاتا تھا۔مغل شہنشاہ شاہ جہاں کے عہد حکومت میں شاہنواز خان مغلیہ سلطنت کے طاقتور امرا میں شمار کیا جاتا تھا۔

خاندان
------

شاہنواز خان کے والد مرزا رستم صفوی تھے جن کا نسب مشہد کے ایک قدیمی شہزادے سے جاملتا ہے۔ شاہنواز خان کا پردادا شاہ اسماعیل صفوی تھا جس نے ایران میں صفوی سلطنت کی بنیاد رکھی۔ مرزا رستم صفوی مغل شہنشاہ نورالدین جہانگیر کے عہدِ حکومت میں امرا میں شامل ہو چکا تھا۔

خانگی زندگی
-----------

شاہنواز خان کی شادی نورس بانو بیگم سے ہوئی جو مرزا محمد شریف کی بیٹی تھی۔ شاہنواز خان کے دو بیٹے اور پانچ بیٹیاں پیدا ہوئیں۔ ایک بیٹی دلرس بانو بیگم کی شادی 1637ء میں اورنگزیب عالمگیر سے کی گئی جبکہ دوسری بیٹی سکینہ بانو بیگم کی شادی 1638ء میں مراد بخش سے کی گئی۔

مغلیہ دربار میں
---------------

شاہنواز خان کو شاہ جہاں کی طرف سے گجرات (بھارت) کا گورنر مقرر کیا گیا، علاوہ ازیں وہیں اُسے شہزادہ مراد بخش کا اتالیق بھی مقرر کیا گیا۔ اِن دِنوں شاہ جہاں دکن میں مقیم تھا۔ 1658ء میں جنگِ تخت نشینی کے سلسلہ میں شاہنواز خان نے اورنگزیب عالمگیر کا ساتھ نہ دیا اور دارا شکوہ کی حمایت کرتا رہا جس کے بدلے میں اُسے 1658ء میں اورنگزیب عالمگیر کے حکم سے قلعہ برہانپور میں قید کر دیا گیا۔ سات مہینوں کے بعد شاہنواز خان کو رہاء کر دیا گیا۔ بعد ازاں شہزادی زیب النساء کی سفارش پر اُسے دوبارہ گجرات (بھارت) کا گورنر تعینات کیا گیا۔

وفات
----

شاہنواز خان نے 14 مارچ 1659ء کو اجمیر میں وفات پائی۔ اُسے اورنگزیب عالمگیر کے حکم سے درگاہ اجمیر شریف میں دفن کیا گیا۔

حوالہ جات
---------

مزید دیکھیے
-----------

* شاہ جہاں
* اورنگزیب عالمگیر
* دلرس بانو بیگم
* مغلیہ سلطنت
* صفوی سلطنت
* درگاہ اجمیر شریف
ایّپّ ہِندُو دیوتا ہَیں۔ وے وِکاس کے دیوتا مانے جاتے ہَیں اَور کیرل میں وِشیش رُوپ سے پُوجْیہ ہَیں۔ انھیں شِو اَور موہِنی کا پُتْر کہا جاتا ہَے۔ موہِنی وِشْنُ کی اوتار ہَیں۔ یدْیپِ ایپّ کی بھکْتِ کیرل میں بہُت کال سے پْرچلِت ہَے کِنْتُ شیش دکْشِن بھارت میں یہ ہال کے دِنوں میں) 20 وِیں شتابْدی کے انْتِم کال میں( لوکپْرِیہ ہُآ ہَے۔

ایّپّ کے بارے میں کِنودنتِ ہَے کِ اُنکے ماتا-پِتا نے اُنکی گرْدن کے چاروں اور ایک گھنٹی باندھکر انھیں چھوڈ دِیا تھا اَور پانڈلم کے راجا راجشیکھر پانڈِین نے انھیں اپنے پاس رکھا۔ ملیالم اَور کوڈوا میں اُنکی کہانِیاں اَور گِیت پْرسِدھّ ہَیں جِنمیں اُنکے باد کے جِیون کا ورْنن ہوتا ہَے۔ اِن کہانِیوں اَور گِیتوں میں ایّپّ دْوارا مُسْلِم بْرِگیڈ واور کی کو پراجِت کرنا اَور اُسکے باد واور دْوارا اُنکی پُوجا کا ورْنن مِلتا ہَے۔

سبسے پْرسِدھّ ایّپّ مندِر کیرل کی پتنمتھِٹّا پہاڑِیوں پر سْتھِت سبرِملیہ منْدِر ہَے۔ یہاں پْرتِ ورْش دس لاکھ سے ادھِک تِیرْتھیاتْری آتے ہَیں۔ اِس پْرکار یہ وِشْو کے سبسے بڈے تِیرْتھسْتھلوں میں سے ایک ہَے۔ سبرِیمالا آنے والے تِیرْتھیاتْرِیوں کو 41 دِن تک بْرہْمچرْیہ کا پالن کرنے تتھامانس-مدِرا سے دُور رہنے کی کٹھِن وْرت کرنا ہوتا ہَے۔ تِیرْتھیاتْرِیوں کو ننگے پانو ہی پہاڑی کی چوٹی پر سْتھِت اِس مندِر تک چڈھنا ہوتا ہَے۔ اِس پْرکار اِس یاتْرا کے دَوران تِیرْتھیاتْرِیوں کے بِیچ نْیُونتم ساماجِک اَور آرْتھِک اسمتا درشْٹِگوچر ہوتی ہَے۔

ایّپ اَور تمِل دیوتا اینار کے بِیچ اَیتِہاسِک سنبندھ ہَیں۔ ایّپّ کی سْتُتِ کا منْتْر' سْوامِءی شرنمْ ایپّ' ہَے جِسکا ارْتھ ہَے - سْوامِ ایّپّ! مَیں آپ کی شرن میں ہُوں۔
**سر پیٹر مالڈن سٹڈ** (پیدائش: 15 ستمبر 1916ء) | (انتقال: 22 جون 2003ء) ایک انگلش کرکٹر اور لندن کے 643 ویں لارڈ میئر تھے ۔

### سوانح عمری

پیٹر مالڈن سٹڈ 15 ستمبر 1916ء کو پیدا ہوئے۔ سٹڈ کے والد بریگیڈیئر مالڈن اے سٹڈ ڈی ایس او ایم سی، دوسری جنگ عظیم کے ابتدائی حصے کے دوران کنگ جارج ششم کے اے ڈی سی تھے۔ سر پیٹر سٹڈ 1970ء-1971ء کے درمیان لندن شہر کے لارڈ میئر تھے اور بینک نوٹ چھاپنے والی کمپنی ڈی لا رو کے ایگزیکٹو تھے۔ ایک نوجوان کے طور پر وہ ایک شاندار کرکٹ کھلاڑی تھا جس نے ہیرو اور کیمبرج دونوں ٹیموں کی کپتانی کی۔ ان کی میئرلٹی کے دوران ایریزونا کے جھیل ہواسو سٹی میں ٹرانسپلانٹ شدہ لندن برج کو دوبارہ کھولنا تھا۔ پرانا پل جس کی تاریخ 1831 تھی، سٹی حکام نے £1,025,000 میں فروخت کی تھی اور ایک نئی کمیونٹی کا مرکز بننے کے لیے اسے امریکہ بھیج دیا گیا تھا۔ 1967ء میں سٹی آف لندن کے ایلڈرمین شیرف کے طور پر سٹڈ اور ان کی اہلیہ نے سنگ بنیاد رکھنے میں شرکت کی اور اکتوبر 1970ء میں وہ ریاستی گورنر کے ساتھ ایک افتتاحی تقریب میں شامل ہونے کے لیے پوری طرح سے واپس آئے جس میں لارڈ میئر کا جلوس تھا۔  سٹڈ مشہور سٹڈ بھائیوں کا ایک بڑا بھتیجا تھا جو تمام کرکٹ میں کیمبرج کی کپتانی کرتا تھا۔ بھائیوں میں سے ایک کنسٹن لندن کے لارڈ میئر بھی تھے۔ اپنے پیش رو سر کائنسٹن اسٹڈ کی طرح وہ ریجنٹ اسٹریٹ پولی ٹیکنک (جو اب ویسٹ منسٹر یونیورسٹی کا حصہ ہے) کے گورنر تھے۔ 1973-4 کے درمیان سٹڈ مرچنٹ ٹیلرز کمپنی کا ماسٹر بھی تھا، اس طرح ایک اور طویل عرصے سے سٹڈ خاندانی تعلق کو برقرار رکھا۔ اتنا ہی دیرینہ خاندانی تعلق انگلش فری میسنری تھا اور پیٹر سٹڈ اس تنظیم کا ایک فعال رکن تھا اور لاج آف اسسٹنس نمبر 2773 (لندن، انگلینڈ) کا ماضی کا ماسٹر تھا۔

### عہدے اور اعزازات

* فلورنس نائٹنگیل ہسپتال کے چیئرمین
* برٹش Chiropractic ایڈوانسمنٹ ایسوسی ایشن کے صدر
* آرٹس ایجوکیشنل سکولز کے نائب صدر
* ہیرو کے گورنر
* کنگ جارج جوبلی ٹرسٹ کے چیئرمین

سٹڈ کو 1969ء میں نائٹ کیا گیا تھا اور 1971ء میں جی بی ای میں آگے بڑھا تھا۔ پرنسز ٹرسٹ کے لیے ان کے کام کے اعتراف میں انھیں 1979ء میں کے سی وی او مقرر کیا گیا اور 1983ء میں ولٹ شائر کے ڈپٹی لیفٹیننٹ بن گئے۔

### میراث

یہ سٹڈ کی امید تھی کہ اسے سینٹ پال کیتھیڈرل کے ڈھانچے کو بچانے کی مہم کے رہنما کے طور پر ان کے کام کے لیے یاد رکھا جائے گا۔ عمارت کی چھت اور تانے بانے وقت کی تباہ کاریوں اور لندن ٹریفک کی مسلسل کمپین سے متاثر ہو چکے تھے۔ اپنی میئرلٹی کے دوران وہ اس پروجیکٹ کے لیے £3 ملین جمع کرنے میں مدد کرنے میں کامیاب رہے اور ان کے لیے ان کے دفتر کے سال کی خاص بات تھی۔ ان کی فنڈ ریزنگ کی کوششیں متاثر کن تھیں اور وہ صدر رچرڈ نکسن کو امریکا میں اس منصوبے کا سرپرست بننے کے لیے بھی قائل کرنے میں کامیاب رہے۔ اس کے نتیجے میں رقم جمع ہو گئی جس میں ایک امریکی پنشنر کی طرف سے 10 ڈالر کا ایک عطیہ بھی شامل ہے جس نے 1917ء میں پہلی جنگ عظیم کے دوران کیتھیڈرل کا دورہ کیا تھا ۔ اس کی عظمت ملکہ الزبتھ ملکہ ماں نے مینشن ہاؤس میں ہونے والی تقریبات میں شرکت کی جو سر پیٹر کو خراج تحسین پیش کرنے کے لیے ان کے دفتر چھوڑنے سے پہلے منعقد کی گئی تھیں۔

### انتقال

ان کا انتقال 22 جون 2003ء کو 87 سال کی عمر میں ہوا۔

حوالہ جات
---------

1. ↑  پیرایج پرسن آئی ڈی:  — بنام: Peter Malden Studd — اخذ شدہ بتاریخ: 9 اکتوبر 2017 — مصنف: ڈئریل راجر لنڈی  — خالق: ڈئریل راجر لنڈی
2. ↑  See his Telegraph obituary for full details of this project and visit.
3. ↑  See "The History of the Lodge of Assistance 1899-2002", published 2002.
گندم
**ٓوت پاؤنی** ( پنجابی: ਆਵਤ ਪਾਓੁਣੀ‎ ) اجتماعی طور پر فصلوں کی کٹائی کے لیے کسانوں اور کھیتوں کے مزدوروں کا پنجابی اکٹھ کہلاتا ہے  اور ویساکھی کے آس پاس کٹائی کی مدت کے دوران مشہور تھا۔

آوت ( پنجابی: ਆਵਤ‎ ) کا مطلب ہے "آنا" یا "پہنچنا"۔ کٹائی کے لیے مشینوں کے عام استعمال سے پہلے کسان اپنے دوستوں ، رشتہ داروں  اور مزدوروں کو کھیت کی کٹائی کی دعوت دے کر اپنی کھیتوں کی کٹائی کرتے تھے  ۔ مہمانوں میں ساتھی دیہاتی یا دور دراز سے آئے دیہاتی شامل ہوتے تھے۔ اگرچہ اب یہ روایت تقریباََ ختم ہو چکی ہے لیکن یہ مکمل طور پر ناپید نہیں ہوئی ہے۔

**آو ت پاؤنی** روایت میں شریک لوگوں کو دن میں تین بار کھانا دیا جاتا ہے  ۔ یہ گروپ عام طور پر 20 آدمیوں پر مشتمل ہوتا ہے جو پنجابی ڈھول (ڈھول) کی آواز پر کام کرتا ہے۔ یہ مرد روایتی پنجابی دوحہ گاتے ہیں جو لوک شاعری کی ایک شکل ہے۔ اب لاؤڈ اسپیکر پر گانے بجانا بھی ایک فیشن بن چکا ہے۔

مہمانوں کو روایتی پنجابی کھانا دیا جاتا ہے جس میں شکر ( پسا ہوا گڑ)، جی (مکھن)، کاڑھا ، کھیر ، سویاں، دہی اور دودھ شامل ہیں ۔

خاندان آو ت کا انعقاد کرتے ہیں اگر ان کی بڑی زمینداری ہو ، کنبہ میں کوئی موت واقع ہوئی ہے یا کھیتی میں مدد کرنے والے مویشی کسی بیماری ، سیلاب یا کسی اور قدرتی آفت کی وجہ سے مر چکے ہوں۔ آوت امداد د طلب کرنے کا ایک انداز ہے۔

آوت پاؤنی کی اقسام
------------------

* کٹائی
* مکان کی چھت تیار کرنا
* پہلے سے کھیتی ہوئی فصلوں کو کنبہ کے افراد اور دوستوں کو ظاہر کرنا۔

دوہے
----

 ڈھولک
ایک آدمی دوحہ گائے گا۔ ایک مثال یہ ہے:

> کوٹھے اتے کوٹھڑی، اتے نار سکھاوے کھیس
> 
> کتِے یار دکھائی دے گیا بدل کے بھراواں، گبھروآ او بھیس
> 
> 

دیگر مرد دوسری لائن سے گائیکی میں شامل ہوئے اور 'گبھرو آاوہ بھیس' گاتے ہیں ، جس مقام پر ڈھول کی تاپ تیز ہو جاتی ہے اور مرد بھی کھل کر رقص کرتے ہیں۔

حوالہ جات
---------

1. 1 2 3  *Alop ho riha Punjabi virsa*, Harkesh Singh Kehal, Unistar Book PVT Ltd. آئی ایس بی این 81-7142-869-X
2. ↑  "Glossary" (PDF)۔ Shodhganga,inflibnet.ac.in۔ اخذ شدہ بتاریخ 18 فروری 2015
3. ↑  "Chapter V : Gender and wor : Analysis" (PDF)۔ Shodhganga.inflibnet.ac.in۔ اخذ شدہ بتاریخ 18 فروری 2015
4. ↑  Dr Singh, Sadhu (2010) Punjabi Boli Di Virasat.Chetna Prakashan.آئی ایس بی این 817883618-1
**ڈومینک اگنیٹس جوائس** (پیدائش: 14 جون 1981ء) ایک سابق آئرش کرکٹ کھلاڑی ہیں۔ دائیں ہاتھ کے بلے باز، وہ آئرلینڈ کرکٹ ٹیم کے لیے 69 بار کھیل چکے ہیں جن میں تین ایک روزہ بین الاقوامی، چھ بین الاقوامی میچز اور بیس لسٹ اے میچ شامل ہیں۔ وہ مڈل سیکس اور سمرسیٹ کے لیے سیکنڈ الیون کرکٹ بھی کھیل چکے ہیں۔

### کھیل کا کیریئر

جوائس کو بین الاقوامی کرکٹ کا پہلا ذائقہ 2000ء میں ملا، جب وہ انڈر 19 ورلڈ کپ میں آئرلینڈ کے لیے کھیلے۔ اس نے سب سے پہلے جولائی 2000ء میں اسکاٹ لینڈ میں ہونے والی یورپی چیمپئن شپ میں سینئر سطح پر آئرلینڈ کے لیے کھیلا۔ اس کے بعد مئی 2001ء میں ایم سی سی کے خلاف تین میچوں کی سیریز اور 2001ء میں آئی سی سی ٹرافی ہوئی۔ اس کے بعد آسٹریلیا کے خلاف میچ اور ٹرپل کراؤن ٹورنامنٹ میں شرکت ہوئی۔ اس نے اپنا لسٹ اے ڈیبیو اگست 2001ء میں سی جی ٹرافی میں ولٹ شائر کے خلاف کیا۔ 2002ء میں انھوں نے شمالی آئرلینڈ میں یورپی چیمپئن شپ میں حصہ لینے سے پہلے ویسٹ انڈیز اے ٹیم کے خلاف کھیلا۔ سال کا اختتام ایم سی سی اور برکشائر کے خلاف میچوں کے ساتھ ہوا۔ 2003ء میں اس نے ڈنمارک، انگلینڈ ایمیچر الیون، جنوبی افریقہ اور زمبابوے کے خلاف میچ کھیلے۔ اس نے دوبارہ 2004ء میں یورپی چیمپیئن شپ کھیلی اور اگلے مہینے 2004ء کی یورپی انڈر 23 چیمپیئن شپ کے لیے آئرلینڈ کے اسکواڈ میں شامل کیا گیا، حالانکہ یہ ٹورنامنٹ بارش کی وجہ سے منسوخ کر دیا گیا تھا۔ اس کے بعد وہ بنگلہ دیش کے خلاف دو میچوں میں آئرلینڈ کی طرف سے کھیلے۔ سال کے شروع میں، اس نے آئی سی سی انٹرکانٹینینٹل کپ میں نیدرلینڈز کے خلاف کھیلتے ہوئے اپنا فرسٹ کلاس ڈیبیو کیا۔ 2005ء میں، اس نے 2005ء کی آئی سی سی ٹرافی میں کھیلنے سے پہلے لوووبرگ ، واروکشائر اور یارکشائر کے خلاف کھیلا۔ اس کے بعد اسکاٹ لینڈ، نیدرلینڈز، متحدہ عرب امارات اور کینیا کے خلاف انٹرکانٹینینٹل کپ گیمز ہوئے۔ اس نے آئرلینڈ کی سی جی ٹرافی مہم میں کئی میچ کھیلے اور نمیبیا کے خلاف ایک انٹرکانٹینینٹل کپ میچ انگلینڈ کے خلاف اپنا ایک روزہ ڈیبیو کرنے سے پہلے جو آئرلینڈ کا پہلا ایک روزہ تھا۔ اس کے بھائی ایڈ نے بھی اس میچ میں اپنا ایک روزہ ڈیبیو کیا تھا، لیکن وہ انگلینڈ کے لیے کھیل رہے تھے۔ ڈومینک کے لیے یہ ایک ناکام ون ڈے ڈیبیو تھا، کیونکہ وہ اسٹیو ہارمیسن کے ہاتھوں صفر پر بولڈ ہوئے۔ اس نے صرف ایک سال سے کم عرصے کے لیے دوبارہ آئرلینڈ کی نمائندگی نہیں کی، جب وہ کلونٹارف میں مڈل سیکس کے خلاف فرینڈز پروویڈنٹ ٹرافی فکسچر میں 10 رنز بنا کر آؤٹ ہو گئے، اپنے بھائی ایڈ کے ایک متنازع کیچ پر گرے۔ اس نے اپنے ایک روزہ کیریئر کا دوبارہ آغاز آئرلینڈ کے جون میں ہندوستان اور جنوبی افریقہ کے خلاف اسٹورمونٹ میں ہونے والے دو بین الاقوامی میچوں میں کیا، متعلقہ فکسچر میں 18 اور 11 رنز بنائے۔

### شماریات

آئرلینڈ کے لیے تمام میچوں میں جوائس نے 23.49 کی اوسط سے 1480 رنز بنائے، گیارہ نصف سنچریاں اسکور کیں، جن میں سب سے زیادہ 67 رنز کی اننگز اگست 2001ء میں ولٹ شائر کے خلاف تھی۔ انھوں نے صرف ایک وکٹ حاصل کی،

### خاندان

جوائس کا تعلق ایک کرکٹ فیملی سے ہے۔ اس کے بھائی ایڈ اور گس بھی آئرلینڈ کے لیے کرکٹ کھیل چکے ہیں، ایڈ بھی انگلینڈ کے لیے کھیلتے ہیں۔ اس کی بہنیں ایزابیل اور سیسیلیا دونوں آئرش خواتین کی ٹیم کے لیے کھیل چکی ہیں۔ ان کی والدہ مورین جوائس کرکٹ اسکورر تھیں۔ 2002ء میں جب نیوزی لینڈ کی خواتین نے ہالینڈ اور آئرلینڈ کا دورہ کیا تو وہ دو ڈبلیو او ڈی آئی میں اسکورر بھی تھیں۔

مزید دیکھیے
-----------

* کرکٹ
* ایک روزہ بین الاقوامی
* آئرلینڈ قومی کرکٹ ٹیم
* آئرلینڈ کے ایک روزہ کرکٹ کھلاڑیوں کی فہرست

حوالہ جات
---------
گنج نامہ کے دو تاریخی کتبے، موجودہ ہمدان، کوہستان الوند، ایران
**گنج نامہ** دو تاریخی کتبے ہیں جو موجودہ ایران میں ہمدان شہر سے 5 کلومیٹر جنوب مغرب میں کوہستان الوند کے ایک پہاڑ پر کھدے ہوئے ہیں۔ یہ کتبات دو حصوں میں سنگ خارا پر کھدوائے گئے ہیں۔ اِن دونوں کتبات پر قدیم ایرانی شہنشاہوں کے فرامین لکھے ہوئے ہیں۔ پہلا حصہ جو بائیں جانب ہے، وہ شہنشاہ دارا اول نے کھدوایا اور اُس پر تحریر لکھوائی۔ دوسرا حصہ جو دائیں جانب ہے، وہ شہنشاہ خشیارشا اول نے کھدوایا اور اُس پر تحریر ثبت کروائی۔

تاریخی مواد
-----------

یہ دونوں کتباب تین مختلف زبانوں عیلامی زبان، قدیم فارسی اور بابل کی قدیمی اکدی زبان میں لکھے گئے ہیں۔ پہلے کتبہ سے تحریر کا آغاز زرتشتیت کے مشہور خدا اہرمزد کی حمد و ثناء سے ہوتا ہے اور بعد ازاں شہنشاہان قدیم ایران کا شجرہ نسب بیان کیا گیا ہے۔ یہ دونوں کتبات قدیم خط میخنی کے رسم الخط میں لکھے ہوئے ہیں جنہیں بعد کے افراد پڑھنے سے قاصر رہے اور انھوں نے اِن کتبات کو محض خیال کے مطابق کسی خزانے کے متعلق معلومات فراہم کرنے والے کتبات سمجھا اور انھیں گنج نامہ قرار دے دیا یعنی خزانے سے متعلق معلوماتی کتبہ۔ بعض قدیمی تواریخ میں اِن کتبات کو جنگ نامہ بھی کہا گیا ہے یعنی شہنشاہان قدیم ایران سے متعلق معلومات فراہم کرنے والے کتبات۔ اُنیسویں اور بیسویں صدی عیسوی میں قدیم خط میخنی کے حروف تہجی اور ابجد پر تحقیق ہوئی تو گنج نامہ بھی پڑھ لیا گیا جس کے مطابق اِس کے پہلے کتبہ پر ابتدائی تحریر یوں ہے:

**عظیم خدا اہرمزد، تمام خداوں سے برتر، جس نے زمین اور آسمان تخلیق کیے اور خشیارشا اول کو شہنشاہ بنایا، بے شمار بادشاہوں کے بقیہ کے درمیان شاندار شہنشاہ اور بے شمار لوگوں کے درمیان۔ میں عظیم شہنشاہ خشیارشا اول، شاہِ شاہان، شاہِ بر، متعدد لوگوں کا بادشاہ۔ عظیم سلطنت کا شہنشاہ جو دور تک پھیلی ہوئی ہے۔ شہنشاہِ ہخامنشی سلطنت دارا اول کا بیٹا۔**

اِن دونوں کتبات کے موجودہ مقام پر سیاحوں کے لیے اِن دونوں کتبات کا فارسی اور انگریزی ترجمہ بھی آویزاں کر دیا گیا ہے۔

حوالہ جات
---------



| * د
* ب
* ت
لغات ِ اردو |
| --- |
| قدیم اوروسطی اردو | 
* *خالق باری*
* *حفظ اللسان*
* *لغات گجری*
* *اللہ خدائی*
* *رازق باری*
* *ایزد باری*
* *صمد باری*
* *قواۃ الکلام*
* *قصیدہ در لغات ہندی*
* *گنج نامہ*
* *فرہنگ اصطلاحات سائنس*
* *نوادر الفاظ*
* *غرائب اللغات*

 |
| برطانوی دور کے اردو لغات | 
* *شمس البیان فی مصطلحات ہندوستان*
* *دلیل ساطع*
* *نفائس اللغات*
* *نفس اللغہ*
* *منتخب النفائس*
* *ہندوستانی ڈکشنری*
* *گلشن فیض*
* *سرمایہ زبان اردو*
* *مخزن فوائد*
* *مخزن المحاوارت*
* *بہار ہند*
* *لغات اردو*
* *مصطلاحات اردو*
* *خزائن المثال*
* *جامع اللغات اردو*
* *امیر الغات*
* *ارمغان دہلی*
* *لغات کشوری*
* *لغات النساء*
* *فرہنگ آصفیہ*
* *فرہنگ عامرہ*

 |
| بھارتی اردو لغات | 
* *مختصر اردو لغت*
* *نور اللغات*

 |
| پاکستانی اردو لغات | 
* *اردو لغت*
* *علمی اردو لغت*
* *فیروز اللغات*
* *اظہرالغات*
* *قدیم اردو کی لغت*
* *جامع اردو لغت*
* *جدید اردو لغت*
* *کفایت اردو لغت*

 |
| آن لائن | 
* اردو لغت
* ریختہ اردو لغت

 |
پاکستان میں **موبائل فون کی صنعت** ایک بڑھتی ہوئی صنعت ہے۔ پاکستان ٹیلی مواصلات اتھارٹی (پی ٹی اے) کے اعدادوشمار کے مطابق ، مارچ 2019 میں پاکستان میں 15 کروڑ بیس لاکھ موبائل 'فون صارفین' تھے۔

موبائل فون انڈسٹری کی نمو
-------------------------

2007 کے پی ٹی اے کے اعداد و شمار ، اس کے مقابلے میں ،4 کروڑ 85 لاکھ صارفین کی تعداد تھی جو دسمبر 2010 تک بڑھ کر 10 کروڑ دو لاکھ (آبادی کا 60 فیصد) حصہ بن گیا۔ 

2007 میں ، پاکستان میں سب سے بڑی موبائل ٹیلیفون کمپنی موبی لنک تھی اور دیگر کمپنیوں میں وطین (ظہبی گروپ کا رکن) بھی شامل تھا۔ 

2010 میں ، پاکستان میں موبائل فون کی پانچ کمپنیاں تھیں۔

پاکستان میں موبائل مینوفیکچرنگ انڈسٹری
--------------------------------------

2023 کے پہلے سات مہینوں (جنوری-جولائی) میں پاکستان میں 8.07 ملین موبائل ہینڈسٹس مقامی کارخانوں میں بنائے گئے، جبکہ 0.82 ملین موبائل کمرشل طور پر درآمد کیے گئے۔

رسمی ڈیٹا کے مطابق، جولائی 2023 میں 2 ملین موبائل ہینڈسٹ مقامی کارخانوں میں بنائے گئے، جبکہ 0.29 ملین موبائل تجارتی طور پر آئے۔

پاکستان میں مقامی طور پر8.07 ملین مقامی تیار کیے گئے موبائل ہینڈسٹس میں سے 6.04 ملین 2G فونز اور 2.03 ملین اسمارٹ فونز شامل ہیں۔ ۔

اس کے علاوہ، پاکستان ٹیلی کمیونیکیشن اتھارٹی (PTA) کی ڈیٹا کے مطابق، موبائل ڈوائسز میں سے 56 فیصد اسمارٹ فونز اور 44 فیصد ڈوائسز 2G نیٹ ورک پر ہوتی ہیں۔

جولائی 2023 میں پاکستان نے $68.135 ملین کی قیمت کے موبائل فونز کی درآمد کی، جو پچھلے سال کے موازنے میں 75.59 فیصد زیادہ ہے، یہ پاکستان بیورو آف اسٹیٹسٹکس (PBS) کی جاری کی گئی ڈیٹا کے مطابق ہے۔ جولائی 2022 میں، یہ رقم $38.804 ملین تھی۔

مزید دیکھیے
-----------

* پاکٹیل
* زونگ پاکستان

حوالہ جات
---------

1. ↑  Jamil 2019. sfn error: no target: CITEREFJamil2019 (help)
2. 1 2  Masood & Malik 2008. sfn error: no target: CITEREFMasoodMalik2008 (help)
3. 1 2  Mairaj & El-Hadi 2012. sfn error: no target: CITEREFMairajEl-Hadi2012 (help)

بیرونی روابط
------------

* Sadia Jamil (2019)۔ "Mobile Phone usage and its Socio-Economic impacts in Pakistan"۔ $1 میں Xiaoge Xu۔ Impacts of Mobile Use and Experience on Contemporary Society۔ IGI Global۔ ISBN 9781522578864
* Muhammad Ijaz Mairaj، Widad Mustafa El-Hadi (2012)۔ "The impact of the Internet and mobile phones on family relations in Pakistan"۔ $1 میں Ivanka Stricevic، Ahmed Ksibi۔ La solidarité intergénérationnelle dans les bibliothèques۔ IFLA Publications۔ **156**۔ Walter de Gruyter۔ ISBN 9783110280982
* Jamshed Masood، Salman Malik (2008)۔ "Pakistan"۔ Digital Review of Asia Pacific 2007/2008۔ IDRC۔ ISBN 9780761936749
* mobile phone local  in pakistan


1. ↑  "Pakistan produced 2 Million mobile phones in July"۔ Urdrezi
**ضم کریں** در عبدالرشید (دیانند سرسوتی کا قتل)  

شرد ہانند رسوائے زمانہ شدھی تحریک کا بانی اور ہندو مسلم فساد کا داعی تھا۔ اس کا اصل نام منشی رام تھا اور وہ مسلمانوں کے خلاف فرنگی سازشوں کا آلۂ کار تھا۔ تحریک خلافت کے زمانے میں ہندو مسلم اتحاد کی جو فضا برسوں کے اندر پیدا ہوئی تھی، شردھا نند اور اس کے چیلوں نے چند مہینوں میں اسے نفرت و انتشار میں بدل دیا۔ یہ لوگ گاؤں گاؤں پھیل گئے اور اسلام پر کیچڑ اچھالنے لگے۔ حد یہ کہ ان لوگوں نے براہ راست ناموس رسالت صلی اللہ علیہ وسلم پر حملے شروع کر دیے۔ شردھانند کے ایک چیلے نے ’’جڑپٹ‘‘ کے نام سے ایک کتاب لکھی جس میں حضور سرور کائنات صلی اللہ علیہ وسلم اور دیگر انبیائے کرام علیہم السلام کی شان میں اس قدر سخت گستاخیاں بالکل عریاں الفاظ میں کی گئی تھیں کہ اس خباثت کا تصور بھی مشکل ہے۔

توہین رسالت صلی اللہ علیہ وسلم کفر کی آخری حد ہے۔ شردھانند کی لگائی ہوئی آگ ہر طرف بھڑک رہی تھی اور جاں نثار ان مصطفی صلی اللہ علیہ وسلم کے دل تڑپ رہے تھے۔ بگراس ضلع بلند شہر (یوپی) سے ایک نوجوان عاشق رسولصلی اللہ علیہ وسلم اٹھا اور اس نے رسالت مآب صلی اللہ علیہ وسلم پر کیچڑ اچھالنے کی کوشش کرنے والے اس گروہ کے سرغنہ کا قصہ پاک کرنے کی ٹھان لی۔ شمع رسالت صلی اللہ علیہ وسلم کا یہ پروانہ غازی عبدالرشید تھا۔ ایک غریب مگر معزز گھرانے کا یہ فرزند جس کی خوش قسمتی پر کائنات ہمیشہ ناز کرے گی، دہلی سے افغانستان روانہ ہوا اور وہاں سے ایک پستول خرید کر لوٹ آیا۔ اب غازی عبدالرشید تھا اور عشق رسول صلی اللہ علیہ وسلم کی بیقراریاں تھیں۔ جذبوں کی حرارت جوں جوں بڑھتی گئی اور اس عاشق رسول صلی اللہ علیہ وسلم کا چہرہ نکھرتا گیا۔ وہ موقع کی تلاش میں تھا اور قدرت نے یہ موقع اسے جلد ہی فراہم کر دیا۔ 17 دسمبر 1926ء کو شردہانند دہلی میں اپنے مکان پر موجود تھا کہ غازی عبدالرشید ریوالور لے کر دن دہاڑے اس کے آ شرم میں جا پہنچا۔ ملت اسلامیہ کے اس غیور فرزند نے دشمن رسول صلی اللہ علیہ وسلم شرد ہانند ملعون کو للکارا اور پستول کی لبلبی دبا دی۔ چھ گولیاں اس ملعون کے سینے میں پیوست ہو گئیں اور یوں بیسیویں صدی کے ایک بہت بڑے فتنے کی کہانی اپنے بھیانک انجام کو پہنچ گئی۔

شرد ہانند کے قتل سے ہندوؤں میں صف ماتم بچھ گئی جبکہ مسلمانوں نے بے انتہا خوشی کا اظہار کیا۔ غازی عبدالرشید نے ابتدائی کارروائی کے دوران ہی قتل کا اعتراف کر لیا۔ دہلی ، یوپی اور پنجاب کے مسلمانوں نے مقدمے میں گہری دلچسپی لی۔ ہر پیشی پر عدالت میں غازی عبدالرشید سے محبت کرنے والوں کا بے پناہ ہجوم امڈ آتا۔ مقدمے کی ساری رواداد خود مولانا محمد علی جوہر نے شائع کی۔ عدالت نے غازی عبدالرشید کو پھانسی کی سزا دی اور ملت اسلامیہ نے اپنے اس قابل فخر سپوت کو ’’شہید اسلام‘‘ اور عاشق رسول صلی اللہ علیہ وسلم کے خطاب سے نوازا۔

حوالہ جات
---------

1. ↑  "سید عبدالرشید"
**وفیات پاکستانی اہل قلم خواتین**  خالد مصطفٰی کی دوسری تحقیقی کاوش ہے جو اگست 2018 میں شائع ہوئی۔اس سے قبل وفیات نگاری پر ان کی کتاب'وفیات اہل قلم عساکر پاکستان' اگست 2014ء میں شائع ہو چکی۔  وفیات پاکستانی اہل قلم خواتین میں

14 اگست 1947ء سے لے کر 14 مئی 2018ء تک وفات پانے والی 190 پاکستانی اہل قلم خواتین کے سوانحی اعداد و شمار درج ہیں۔ کتاب میں اے آر خاتون ، ایلس فیض ، پروین شاکر ، جمیلہ ہاشمی ، مریم جمیلہ ، بے نظیر بھٹو ، فاطمہ جناح ، وقار النسا نون اور ہاجرہ مسرور جیسی نامور خواتین کے نام شامل ہیں ۔ تحقیقی طریقہ کار کے مطابق فہرست مرتب کرتے وقت الف بائی ترتیب کا طریقہ اختیار کیا گیا ہے۔ نامور اہل قلم خواتین کے پیدائش سے وفات تک کے احوال کے ساتھ ساتھ ان کی علمی کاوشوں کا احاطہ کیا گیا ہے۔ سوانحی اعداد و شمار اور علمی کارناموں کے تذکرے کے بعد صفحات کے آخر میں مآخذ درج کیے گئے ہیں۔

دیگر معلومات
------------

اس کتاب کو 'فکش ہاوس' پبلی کیشنز لاہور نے شائع کیا۔ قیمت 500 روپے ہے اور کتاب ، بک کارنر جہلم اور فکشن ہاوس لاہور پر دستیاب ہے۔

تاثرات
------

خالد مصطفی اچھوتے شاعر اور نامور محقق ہیں۔ ان کی تازہ کتاب 'وفیات پاکستانی اہل قلم خواتین' تحقیق پر مبنی ہے جس میں انھوں نے 14 اگست 1947ء تا 14 مئی 2016ء تک کی ان تمام خواتین لکھاریوں کے کام پر نظر دوڑائی ہے جو اس جہان فانی سے سے رحلت فر کر اگلے جہان کو سدھار چکی ہیں۔ یہ ایک محنت طلب کام تھا اور خالد مصطفی کی یہی ہے کہ وہ ہمیشہ مشکل اور اہم ادبی کاموں کا بیڑا اٹھاتے ہیں۔ ہمارے ہاں خواتین کے ادبی کام پر بہت کم تنقید کی گئی۔ یہی وجہ ہے کہ بہت سی خواتین لکھاری نظروں سے اوجھل رہیں۔

حوالہ جات
---------

1. ↑  روزنامہ پاکستان، لاہور، 29 اکتوبر 2016
2. ↑  وفیات اہل قلم عساکر پاکستان
3. ↑  روزنامہ اسلام لاہور 31 اکتوبر 2016
4. ↑  روزنامہ دنیا اسلام آباد 27 ستمبر 2016
**عبد اللہ بن محمد بن عبد الوہاب** (ولادت: 19 اپریل 1751ء - وفات: 1828ء) عالم دین اور مفتی تھے۔ آپ مشہور عالم محمد بن عبد الوہاب کے بیٹے تھے اور عبد اللہ بن محمد کے بھائیوں میں علی ابن محمد بن عبدالوہاب، ابراہیم ابن عبدالوہاب اور حسین ابن عبدالوہاب شامل ہیں جن میں دو اصحاب قاضی کے عہدے پر بھی فائز رہے۔ آپ کا پورا نام ابو سليمان عبد اللہ بن محمد بن عبد الوهاب بن سليمان التميمی النجد تھا۔

ولادت
-----

آپ کی ولادت 19 اپریل 1751ء میں الدرعية میں ہوئی۔ اپنے والد محمد بن عبد الوہاب کے جانشین بنے۔

وفات
----

1242ھ میں عبد اللہ بن محمد بن عبدالوہاب نے مصر میں وفات پائی۔

تصنیفات
-------

ان کی مشہور تصنیفات میں مختصر سیرت الرسول شامل ہے جو عربی زبان میں ہے۔ اس کا اردو ترجمہ شیخ الحدیث محمد اسحاق نے کیا اور تسوید و تصحیح اکرام اللہ ساجد گیلانی نے کی جسے جامعتہ العلوم الاثریہ جہلم ، پاکستان نے شائع کیا۔ مختصر سیرت الرسول  کا اردو ترجمہ کتاب و سنت کی ویب گاہ پر میسر ہے۔ان کی تصانیف میں مندرجہ ذیل کتابیں شامل ہیں۔

* مختصر سیرت رسول
* «جواب أهل السنة، في نقض كلام الشيعة والزيدية» مجلد
* «التوضيح عن توحيد الخلاق [المطبوع في القاهرة سنة 1319هـ]»
* «الكلمات النافعة في المكفرات الواقعة [طبعت مرارا، أجودها بالمطبعة السلفية بالقاهرة]»
* «منسك في الحج»
* رسائل وفتاوى تبلغ مجلدا۔

حوالہ جات
---------

1. ↑  "مختصر سیرت الرسول"۔ 30 نومبر 2014  تحقق من التاريخ في: `|date=` (معاونت)
2. ↑
اردو کے ممتاز شاعر

ولادت
-----

12 جنوری 1901ء کو پشاور میں پیدا ہوئے،

تعلیم
-----

گورنمنٹ کالج لاہور سے بی اے اور 1924ء میں انگریزی ادبیات میں ایم اے کیا۔

عملی زندگی
----------

وہ پنجاب کے مختلف اضلاع میں بطور ایکسٹرا اسسٹنٹ کمشنر متعین رہنے کے بعد 1935ء میں قبل از وقت پنشن پاکر اعلی تعلیم کے لیے انگلستان چلے گئے اور لندن یونیورسٹی سے بی اے آنرز اور پی ایچ ڈی کے امتحانات پاس کیے۔ 1945ء میں وہ بیرسٹر کی حیثیت سے واپس آ گئے اور لاہور ہائی کورٹ میں پریکٹس شروع کی۔
وہ 1935ء سے 1937ء تک پنجاب مسلم لیگ کے پبلسٹی سیکریٹری بھی رہے،

شاعری
-----

ان کے ابتدائی کلام میں غالب اور اقبال کا رنگ غالب ہے۔ پھر کئی نئے اسلوب اختیار کیے۔ ان کا شمار آزاد اردو نظم کے بانیوں میں ہوتا ہے۔
ڈاکٹر تصدق حسین خالد کے شعری مجموعے سرودنو اور لامکاں نا لامکاں کے نام سے شائع ہوئے۔

تصدق حسین خالد نے اپنے ذوقِ تربیت اور تخلیقی ارتقا کی جو کہانی سرودنو کے دیباچے میں بیان کی ہے اس سے معلوم ہوتا ہے کہ ان کے تجربات کا آغاز 1926ئ میں ہو چکا تھا۔ٹسدق حسین نے ایسی فضا پیدا کر دی کہ آنے والی نظم کو کسی حجاب اور تحفظِ ذہنی کے بغیر اس صنف کو تکمیل دیا جائے۔

تصانیف
------

* اقبال اور اُس کا پیغام ()مُرتّبین،ڈاکٹر میاں تصدق حسین خالد ، میاں محمد رفیق خاور ،لاہور،گیلانی الیکٹرک پریس،1938ء،70 ص (اقبالیات) مقدمہ از مولانا عبدالمجید سالک
* سرود نو لاہور،الکتاب، (1944ء) ، (شاعری)
* لا مکاں تا لامکاں (1976ء) کراچی

وفات
----

13 مارچ 1971ء کو تصدق حسین خالد لاہور میں وفات پاگئے۔ وہ لاہور میں دارالعلوم اسلامیہ ، شادمان لنک روڈ میں آسودۂ خاک ہیں۔

انتخاب کلام
-----------

راہ دیکھی نہیں اور دور ہے منزل میری

کوئی ساقی نہیں میں ہوں مری تنہائی ہے

دیکھنی ہے مجھے حیرانی سے تاروں کی نگاہ

دور ان سے بھی کہیں دور مجھے جانا ہے

اس بلندی پہ اڑے جاتا ہے تو سن میرا

کہکشاں گرد سی دیتی ہے دکھائی مجھ کو

رفعت گوش سے سنتا ہوا مبہم سا شرار

میری منزل ہے کہا یہ کبھی سوچا ہی نہیں

اس کی فرصت ہی کسے دل میں مگر رہتا ہے

درد وہ درد کہ ہے جس سے کمنا بیتا

جانے کچھ راہ مرے ساتھ ہوا تھا لیکن

رہ گیا دور کہیں ہار کے ہمت اپنی

زہرہ کہنے لگی اے بزم فلک کے قاصد

زرد رو پہلی ہی منزل میں ہوا تو کیوں کر

جب کہ وہ خاکئی بے مایہ بڑھے جاتا ہے

پست ہر ایک بلندی کو کٹے جاتا ہے

بھڑکے اک آہ کہا چاند نے یوں زہرہ سے

اے نگار رخ زیبائے بہار افلاک

میں بھی حیران ہوں اس ہمت عالی پہ کہیں

حسن سلمیٰ کے تصور کا یہ اعجازؔ نہ ہو

یہ جواں حوصلگی پردہ در راز نہ ہو
ایئر کموڈور **ولادیسلاو تُورووِچ** 1908 میں سائبیربیا کے ایک گاؤں میں پیدا ہوئے ۔ وہ پاکستان کے میزائل و راکٹ پروگرام کے بانی ہیں۔ آپ ایک معروف خاندان میں پیدا ہوئے۔ ابتدائی تعلیم کے بعد ہوابازی کا شوق اپ کو وارسا لے گیا جہاں آپ نے ایرو سپیس اینجینئرنگ کی تعلیم حاصل کی۔
مزید تعلیم جاری رکھی اور 1926 میں اعلیٰ اعزاز کے ساتھ ڈاکٹریٹ کی ڈگری حاصل کی۔ دوسری جنگ عظیم رائل ایئرفورس میں لڑی۔ 1948 مین پولینڈ کے بگڑتے حالات کے پیش نظر فوجی افسران امریکا، کینیڈا اور آسٹریلیا کی طرف ہجرت کر رہے تھے۔
آپ نے اپنے دیگر 45 ساتھیوں سمیت پاکستان ایئرفورس میں شامل ہونے کا فیصلہ کیا۔ آپ نہایت قابل افسر تھے اور ترقی کرتے ہوئے 1959 میں ایئرکموڈور بنا دئے گئے۔ 1965 کی انڈوپاک جنگ میں لاہور کے دفاع میں اہم کردار ادا کیا اور پھر کچھ عرصہ کے لیے پاکستان ائیر فورس کے ائیر مارشل بھی رہے۔ 1966 میں آپ کو سپارکو کا سربراہ لگایا گیا۔ آپ نے ڈاکٹر عبد السلام کے ساتھ مل کر ایوب خان سے ملاقات کی، انھیں آمادہ کیا کہ پاکستان کا خلائی اور راکٹ پروگرام ناگزیر ہے۔ ایوب خان کی آمادگی ملتے ہی آپ اور ڈاکٹر عبدالسلام امریکا روانہ ہوئے اور نہایت کامیابی سے ناسا کو تعاون کے لیے آمادہ کر لیا۔ بغیر وقت ضایع کیے سونمیانی بلوچستان میں مصنوعی سیارے داغنے کا مرکز قائم کیا،اور ستر کی دہائی کے اختتام تک پاکستان راکٹ سازی میں کافی ترقی کر چکا تھا۔ آپ کی بیوی صوفیہ ولادیسلا پاکستان کی پہلی خاتون پائلٹ تھیں۔
8 جنوری 1980 کو آپ کراچی میں ایک بظاہر کار حادثے میں ملک دشمنوں کے ہاتھوں شہید کر دئے گئے۔ آپ کو پورے فوجی اعزاز کے ساتھ کراچی کے مسیحی قبرستان میں سپرد خاک کیا گیا۔ ضیاءالحق نے اس حادثے کی تحقیقات کو پس پشت ڈال دیا۔ ایئر کموڈور ولوادیسیوف دورووچ ستارہ قائد اعظم ، ستارہ پاکستان ،ستارہ امتیاز تھے۔

حوالہ جات
---------
**بروس ایڈورڈ الیگزینڈر مینسن** (پیدائش:7 دسمبر 1878ء)|(انتقال:4 نومبر 1914ء) ایک انگریز اول درجہ کرکٹ کھلاڑی اور برطانوی ہندوستانی فوج کے افسر تھے۔مانسن برطانوی ہندوستان میں دسمبر 1878ء میں امپیریل فاریسٹ سروس کے ایف بی مینسن اور ان کی اہلیہ ایملی کے ہاں پیدا ہوئے۔  انھوں نے جولائی 1898ء میں برٹش انڈین آرمی میں غیر منسلک سیکنڈ لیفٹیننٹ کے طور پر شمولیت اختیار کی، اس نے رائل ملٹری کالج، سینڈہرسٹ سے گریجویشن کیا۔ اگلے سال ان کی تقرری انڈین اسٹاف کور میں ہوئی۔ اس نے 1900ء میں باکسر بغاوت کے دوران چین میں ایکشن دیکھا جس کے لیے اسے امریکا نے ملٹری آرڈر آف ڈریگن سے نوازا تھا۔ اکتوبر 1900ء میں انھیں ترقی دے کر لیفٹیننٹ بنا دیا گیا۔  برطانوی بھارت میں خدمات انجام دینے کے دوران، اس نے 1903ء میں ایک فرسٹ کلاس کرکٹ میچ میں یورپی کرکٹ ٹیم کے لیے پونا میں پارسیوں کے خلاف بمبئی پریذیڈنسی میچ میں کھیلا۔  میچ میں 2 بار بیٹنگ کرتے ہوئے، وہ یوروپ کی پہلی اننگز میں مانیکشا بلسارا کے ہاتھوں ایک رن پر آؤٹ ہوئے جبکہ دوسری اننگز میں انھیں اسی گیند باز نے 7 رنز پر آؤٹ کیا۔ باؤلر کے طور پر انھوں نے پارسیوں کی پہلی اننگز میں 3 وکٹیں حاصل کیں۔  1907ء تک مانسن 61 ویں پاینیئرز کے ساتھ خدمات انجام دے رہا تھا اور اسی سال جولائی میں اسے کپتان بنا دیا گیا۔ جارج پنجم نے 1911ء میں بھارت کا دورہ کیا، مینسن نے دہلی دربار کے دوران اپنا *معاون ڈی کیمپ* مقرر کیا۔  بعد میں اس نے پہلی جنگ عظیم میں خدمات انجام دیں اور وہ ہندوستانی مہم جوئی کا حصہ تھا جسے جرمن مشرقی افریقہ پر قبضہ کرنے کا کام سونپا گیا تھا۔

### انتقال

3 نومبر 1914ء کی شام کو تانگہ کے قریب ساحل پر لینڈنگ، اگلے دن ایکسپیڈیشنری فورس نے شہر پر مناسب مارچ کیا تاہم پیش قدمی تیزی سے تباہی میں بدل گئی، ایکسپیڈیشنری فورس بھاری جانی نقصان کے بعد پیچھے ہٹنے پر مجبور ہو گئی۔ ان میں مانسن بھی تھا جو 4 نومبر 1914ء کو لڑائی کے دوران کارروائی میں مارا گیا تھا۔  اس کی عمر 35 سال تھی۔

مزید دیکھیے
-----------

* کرکٹ
* فرسٹ کلاس
* فوجی سروس کے دوران ہلاک کرکٹ کھلاڑیوں کی فہرست

حوالہ جات
---------

1. 1 2 3 4  Nigel McCrery (30 July 2015)۔ Final Wicket: Test and First Class Cricketers Killed in the Great War۔ Pen and Sword۔ صفحہ: 34–5۔ ISBN 978-1473864191
2. ↑  "First-Class Matches played by Bruce Manson"۔ CricketArchive۔ اخذ شدہ بتاریخ 26 مارچ 2021
3. ↑  "Europeans v Parsees, 1903/04"۔ CricketArchive۔ اخذ شدہ بتاریخ 26 مارچ 2021
4. ↑  Andrew Renshaw (2011)۔ Wisden on the Great War: The Lives of Cricket's Fallen 1914-1918 (بزبان انگریزی)۔ **2nd**۔ Pen and Sword۔ صفحہ: 88۔ ISBN 978-1526706980
**کونچ** بہار، بھارت کے گیا ضلع کا ایک کمیونٹی ڈیولپمنٹ بلاک (برادری ترقیاتی انتظامی تقسیم) ہے۔ کونچ (کونچ گاؤں/کونچ پنچایت/کونچ تھانہ-پولیس اسٹیشن) گاؤں کا ایک عام بازار ہے جو آہستہ آہستہ ایک ذیلی شہری بستی اور چھوٹے کاروبار کے مرکز کی شکل اختیار کرتا ہے (بنیادی طور پر دکانوں میں گروسری، تعمیراتی سامان، زرعی سامان جیسے کھاد، بیج، چھوٹے فارم کے ساز وسامان وغیرہ جیسی چیزیں فروخت ہوتی ہیں)۔

کوچ میں آبادی کا متنوع آبادیاتی مرکب ہے اور یہ مختلف ہندو ذاتوں اور دیگر مذاہب کے لوگوں کا گھر ہے۔ یہ بلاک کے مضافات میں شیو مندر جیسے چند تاریخی آثار کا گھر ہے۔ کونچ میں بھی مسلمانوں کی ایک چھوٹی آبادی ہے اور یہ ہندو مسلم اتحاد کا ایک نمونہ ہے جو بھارت میں عام ہے۔

بنیادی ڈھانچے جیسے سڑکوں، بجلی اور شہری کاری کی کمی کی وجہ سے زیادہ تر غیر ترقی یافتہ بلاک اور ملحقہ دیہاتوں نے وسطی بہار میں نکسلائی مسئلہ کے عروج کے دوران بدترین وقت دیکھا ہے۔ باڑہ قتل عام ہو یا ملحقہ جہان آباد ضلع میں جیل بریک، نکسلائٹ اس بلاک کے ساتھ ساتھ ضلع میں ترقی اور امن کی بنیادی جڑوں کو اکھیڑ دینے میں کامیاب رہے۔

گذشتہ اسمبلی انتخابات کے بعد صورت حال بدل گئی ہے اور اب ایسا لگتا ہے کہ ترقیاتی کاموں نے دہشت گردی کے راج کے کچھ برے اثرات کو کم کیا ہے۔ مرکزی اور ریاستی منصوبوں کے نفاذ سے علاقے کی ترقی اور خوشحالی کی راہ ہموار ہو رہی ہے۔ اس بلاک کا حوالہ مختلف ترقیاتی منصوبوں جیسے راجیو گاندھی گرامین ودیوتیکرن یوجنا یا پردھان منتری گرام سڑک یوجنا میں آتا ہے۔

تعلیم
-----

اسکولیں: بہار بورڈ آف ایجوکیشن سے وابستہ

* گاندھی ہائی اسکول، کونچ بازار (منتخب بطور ایس اے ماڈل اسکول)
* سرسوتی شیشو مندر، کونچ بازار
* گورنمنٹ مڈل اسکول، کونچ بازار
* گورنمنٹ مڈل اسکول، دادریجی
* گورنمنٹ گرلز مڈل اسکول، کونچ ڈیہہ
* کستوربا گاندھی ودیالی، کونچ ڈیہہ
* گورنمنٹ گرلز ہائی اسکول، کونچ ڈیہہ
* بال سرسمک ودیالے، کونچ ڈیہہ

حوالہ جات
---------

1. ↑
2. ↑  "The Hindu : 9 convicted for Bara massacre"۔ www.hindu.com۔ 07 نومبر 2012 میں اصل سے آرکائیو شدہ۔ اخذ شدہ بتاریخ 17 جنوری 2022  الوسيط `|url-status=` تم تجاهله (معاونت)
3. ↑  "Red Star Over Bihar"|Nov.27' 2005|The Sunday Tribune|
4. ↑  "Rajiv Gandhi Grameen Vidyutikaran Yojana"۔ 21 جولا‎ئی 2011 میں اصل سے آرکائیو شدہ۔ اخذ شدہ بتاریخ 03 فروری 2011  الوسيط `|url-status=` تم تجاهله (معاونت)
5. ↑

* 
* 
*
**آئن الیگزینڈر کولکوہون** (پیدائش: 8 جون 1924ء ویلنگٹن) وفات: 26 فروری 2005ءپیراپاراؤمو بیچ، ویلنگٹن،) نیوزی لینڈ کے کرکٹ کھلاڑی تھے جنھوں نے 1950ء کی دہائی میں اپنے ملک کے لیے دو ٹیسٹ کھیلے ۔

### ابتدائی زندگی اور خاندان

8 جون 1924ء کو ویلنگٹن میں پیدا ہوئے، کولکوہون گلیڈیز اور کیمبل الیگزینڈر کولکوہون کے بیٹے تھے۔  اس نے رونگوٹائی کالج میں تعلیم حاصل کی اور پھر ویلنگٹن اور ڈیونیڈن ٹیچرز کالجز میں تعلیم حاصل کی۔

### کیریئر

کولکوہون ایک وکٹ کیپر اور ایک کارآمد نچلے آرڈر کے دائیں ہاتھ کے بلے باز تھے جو اول درجہ کرکٹ میں دیر سے آئے۔ انھوں نے سنٹرل ڈسٹرکٹس کے لیے 29 سال کی عمر تک ڈیبیو نہیں کیا۔ ایک سال بعد، وہ لین ہٹن کی 1954-55ء انگلینڈ کی ٹیم کے خلاف دو میچوں کے لیے نیوزی لینڈ کی ٹیسٹ ٹیم میں تھے جو ایشز کو برقرار رکھنے سے تازہ دم تھے۔ انگلینڈ نے دونوں میچ کافی آرام سے جیتے اور دوسرے میں آکلینڈ میں نیوزی لینڈ 26 رنز بنا کر آؤٹ ہو گیا جو کسی ٹیسٹ میچ کی ٹیم کا اب تک کا سب سے کم مجموعہ ہے۔ اس دوسرے میچ میں کولکوہون کا اپنا امتیاز ہر اننگز میں پہلی گیند پر باب ایپلیارڈ کے ذریعے آؤٹ کرنا تھا۔ ہر بار ایلکس موئیر جو کسی بھی اننگز میں سکور کرنے میں ناکام رہے، ہیٹ ٹرک کرنے سے روکے۔ کولکوہون نے سنٹرل ڈسٹرکٹس کے لیے 1963-64ء تک وکٹ کیپنگ جاری رکھی، جب وہ ریٹائر ہوئے۔ وہ 1952ء سے 1963ء تک ہاک کپ میں مناواتو کے لیے بھی کھیلے۔ کولکوہون پامرسٹن نارتھ بوائز ہائی سکول میں استاد تھے اور آل بلیک کے لیے رگبی ٹرائلسٹ بھی تھے۔ 1985ء کے نئے سال کے اعزاز میں، انھیں عوامی خدمات کے لیے کوئینز سروس میڈل سے نوازا گیا۔

### انتقال

آئن کولکوہون 25 فروری، 2005ء کو پیراپاراؤمو بیچ، ویلنگٹن میں 80 سال 262 دن کی عمر میں وفات پا گئے۔

مزید دیکھیے
-----------

* کرکٹ
* ٹیسٹ کرکٹ
* نیوزی لینڈ قومی کرکٹ ٹیم
* نیوزی لینڈ کے ٹیسٹ کرکٹ کھلاڑیوں کی فہرست

حوالہ جات
---------

1. 1 2  Alister Taylor، Deborah Coddington (1994)۔ Honoured by the Queen – New Zealand۔ Auckland: New Zealand Who's Who Aotearoa۔ صفحہ: 104۔ ISBN 0-908578-34-2
2. ↑  *The London Gazette*: (Supplement) no. 49970. p.. 31 December 1984.
**لارڈ ٹینی سنز الیون کے** نام سے، لیونل ٹینیسن کی قیادت میں 15 انگریز کرکٹ کھلاڑیوں کی ایک ٹیم نے 1937-38ء کے سیزن میں ہندوستان کا دورہ کیا۔ اکتوبر 1937ء کے اواخر سے فروری 1938 ءکے وسط تک انھوں نے 15 اول درجہ میچز کھیلے جن میں بھارت کے خلاف پانچ کے ساتھ ساتھ نو دیگر میچ بھی شامل تھے۔ لارڈ ٹینی سنز الیون نے بھارت کے خلاف سیریز 3-2 سے جیت لی۔

ٹیم کے کھلاڑی
-------------

چونکہ 1937-38 ءکے سیزن میں انگلینڈ کا کوئی ٹیسٹ ٹور نہیں تھا، اس لیے ٹینیسن ایک مضبوط ٹیم کا انتخاب کرنے میں کامیاب رہے۔

* لیونل ٹینیسن (47، کپتان، ہیمپشائر)
* بل ایڈریچ (21، مڈل سیکس)
* پال گب (24، یارکشائر)
* الف گوور (29، سرے)
* جو ہارڈ اسٹاف جونیئر (26، ناٹنگھم شائر)
* ٹام جیمسن (45، ہیمپشائر)
* جیمز لینگریج (31، سسیکس)
* نیل میک کارکل (25، ہیمپشائر)
* جم پارکس (34، سسیکس)
* ایان پیبلز (29، مڈل سیکس)
* جارج پوپ (26، ڈربی شائر)
* پیٹر سمتھ (26، ایسیکس)
* آرتھر ویلارڈ (35، سومرسیٹ)
* اسٹین ورتھنگٹن (32، ڈربی شائر)
* نارمن یارڈلی (22، یارکشائر)

جیمسن اور میک کارکل کے علاوہ تمام دورہ کرنے والی ٹیم نے ٹیسٹ کرکٹ کھیلی تھی یا بعد میں کھیلی تھی۔ عمریں دورے کے آغاز میں ہیں۔مینیجر CHM بارڈے تھے۔ الیگزینڈر ہوسی (47، سابقہ ہیمپشائر) جو ہندوستان میں رہ رہے تھے، نے ایک اول درجہ میچ کھیلا۔

حوالہ جات
---------
جرمن نژاد مریم اوزرلی  12 اگست 1983 کو پیدا ہوئی ۔ وہ ایک ترکی  اداکارہ اور ماڈل ہیں۔جو ترکی کے ٹی وی سیریز میرا سلطان میں ھورم سلطان کا کردار ادا کرنے کے بعد  شہرت کی بلندیوں پر پہنچ گئیں۔اس کردار میں ان کی اداکاری کو ناصرف بہت زیادہ پسند کیا گیا بلکہ انھیں  مختف ایواڈ بھی ھاصل ہوئے جس میں گولڈن بٹر فلائی ایواڈ بھی شامل ہے ۔

مریم کیسل میں پیدا ہوئی ا انھوں  نے جرمن پروڈکشنز میں معمولی کرداروں کے ساتھ اپنی اداکاری  کا آغاز کیا۔ بعد ازاں ٹیلی ویژن سیریز natruf hafenkante(2010) اور ein fall fur zwei (2010) میں بھی کام کیا۔
2010 کے آخر میں انھیں مشہور و معروف ترکی سیریل میرا سلطان میں حورم سلطان کے کردار کے لیے منتخب کیا گیا ۔
مریم نے متعدد اشتہارات کے ساتھ کام کیا ہے۔2010 میں انھیں ' ویمن آف ائیر ' کا ایواڈ بھی ملا۔

ابتدائی زندگی
-------------

مریم کی پیدائس 12 اگست 1983 کو ہوئی۔والد حسین کا تعلق ترکی جبکہ والدہ  ارسلی ایک جرمن ادکاراہ ہیں۔انھیں ترکی اور جرمن دونوں شہریت حاصل ہے ۔ دادی کا تعلق کروشیا سے تھا ۔ یہی وجہ ہے کہ ہمیں ان کی شخصیت میں مختف ثقافتوں کا رنگ نمایاں دکھائی دیتا ہے۔ ان کا بچپن کا زیادہ تر حصہ برلن اور استنبول میں گذرا ہے۔ان کے  دو بھائی اور ایک بہن ہے۔ بہن کا تعلق بھی شعبہ موسیقی سے ہے۔ 2002 سے لیکر 2003 تک انھوں نے سوسپیل سٹوڈیو فرس ہیمبرگ میں اداکاری کی تعلیم حاصل کی ہے اور گریجویشن کے بعد انھوں نے مختلف جرمن پروڈکشنز میں کام کیا۔

پیشہ ورانہ زندگی
----------------

2010 کے آخر میں دس ماہ کی تلاش کے بعد میں تاریخی ڈراما سیریل "میرا سلطان" کے اسکرین رائٹر میرل اوکے اور پروڈیوسر نے مریم کو حورم سلطان کے کردار کے لیے منتخب کیا اور تاریخ گواہ ہے کہ انھوں نے اس کردار کو بخوبی نبھایا۔سلسلے میں شمولیت کے بارے میں مریم کا کہنا ہے کہ ایک دن میرے فون کی گھنٹی بجی اور مجھے کہا گیا کہ استنبول میں آپ نے ایک ڈرامے میں اداکاری کرنی ہے اور پھر اس کے بعد میں مسلسل دو سال استنبول میں ہوٹل میں قیام پزیر رھیں اور اس ڈرامے کی عکس بندی میں حصہ لیا۔ تاریخی ڈراما "میراسلطان" 60 سے زیادہ   ممالک میں دیکھا گیا۔صرف دو سال میں ہی انھیں بے مثال اداکاری کی وجہ سے بہت سارے ایوارڈز ملے "گولڈن بٹر فلائی ایوارڈ "بہترین اداکارہ کے طور پر بھی انھیں 2012 میں ملا۔  2013 میں انھوں نے مسلسل ذہنی دباؤ کی وجہ سے اس ڈراما سیریل سے علیحدگی اختیار کر لی۔

حوالہ جات
---------

1. ↑  جی این ڈی آئی ڈی:  — اخذ شدہ بتاریخ: 16 اکتوبر 2015 — اجازت نامہ: CC0
2. ↑  بنام: Meriem Sahra Userli — فلم پورٹل آئی ڈی:  — اخذ شدہ بتاریخ: 9 اکتوبر 2017
3. ↑  ربط :    — اخذ شدہ بتاریخ: 25 جون 2015 — اجازت نامہ: CC0
4. ↑  "Meryem Uzerli"۔ filmmakers۔ 26 دسمبر 2018 میں اصل سے آرکائیو شدہ۔ اخذ شدہ بتاریخ December 22, 2014  الوسيط `|url-status=` تم تجاهله (معاونت)
5. ↑  "Onu ancak ölüm durdurur - hurriyet.com.tr" (ترکی میں)
**نظام الدین محمد انصاری سِہالوی** دراصل **ملا نظام الدین** کے نام سے شہرت رکھتے ہیں جو بانی درس نظامیہ ہیں۔

نام
---

ان کا نام ملا نظام الدین بن ملا قطب الدین سِہالوی بن عبدالحلیم بن عبد الکریم ہے فاضلِ جید، عارف فنون رسمیہ، ماہر علوم نقلیہ و عقلیہ، فقیہ اصولی تھے۔

القاب
-----

استاذ الہند، بانی درس نظامی علامہ فرنگی محلی

ولادت
-----

ملا نظام الدین کی ولادت 1088ھ بمطابق27 مارچ1677ء میں سِہالی میں ہوئی جوصوبہ اتر پردیش ضلع بارہ بنکی کا ایک قصبہ ہے۔

تعلیم و تربیت
-------------

ملا نظام الدین صاحب کی عمر پندرہ برس کی تھی جب ملا قطب الدین کا خاندان لکھنؤ میں آباد ہوا شرح جامی پڑھتے تھے۔ والد کی وفات کے بعد بھی علوم کی تحصیل جاری رکھی۔
’’ملا صاحب نے یورپ کا سفر کیا اور مختلف شہروں میں تحصیل کی۔ اخیر میں لکھنؤ واپس آکر شیخ غلام نقشبند گھوسوی ثم لکھنوی سے بقیہ کتابیں پڑھیں اور انہی سے سند فضیلت حاصل کی۔ ابتدائی کتابیں دیوا (جموں میں دریائے توی کے ساتھ ایک قصبے کا نام ہے جو چھمب اور جوڑیاں کے مغرب میں واقع ہے۔)میں پڑھیں، لیکن انتہائی کتابیں بنارس میں جا کر حافظ امان اللہ بنارسی سے ختم کیں۔‘‘

حصول تصوف
---------

علوم ظاہری کی تکمیل سے فارغ ہو کر ملا صاحب نے علوم باطنی کی طرف توجہ کی۔ اس وقت شاہ عبدالرزاق ہانسوی کے فیوض و برکات کا تمام ہندوستان میں غلغلہ تھا۔ ملا صاحب ان کے آستانے پر حاضر ہوئے اور ان کے ہاتھ پر بیعت کی۔ شاہ صاحب موصوف علوم اسلامیہ سے ناآشنا تھے اس لیے تمام لوگوں کو تعجب ہوا۔ یہاں تک کہ علمائے فرنگی محل نے علانیہ ملاصاحب سے شکایت کی۔ ملاصاحب کے تلامذہ میں سے ملاکمال علوم عقلیہ میں بڑی دستگاہ رکھتے تھے اور چونکہ بے انتہا ذہین اور طباع تھے کسی کو خاطر میں نہ لاتے تھے، ملاصاحب کی بیعت پر دو بدو گستاخانہ عرض کیا کہ آپ نے ایک جاہل کے ہاتھ پر کیوں بیعت کی۔ اس پر بھی قناعت نہ کر کے شاہ صاحب کی خدمت میں پہنچے اور فلسفہ کے چند مشکل مسئلے سوچ کر گئے کہ شاہ صاحب سے پوچھیں گے اور ان کو الزام دیں گے۔ مشہور ہے کہ شاہ صاحب نے خود ان مسائل کو چھیڑا اور ملاکمال کی خاطر خواہ تسکین کر دی، چنانچہ اسی وقت ملا کمال اور ان کے ساتھ بہت سے علماءشاہ صاحب کے قدموں پر گر پڑے اور ان کے ہاتھ پر بیعت کر لی۔

تاریخ وفات
----------

ملا نظام الدین نویں تاریخ جمادی الاولیٰ بروزبدھ 1161ھ بمطابق مئی 1748ء عمر 75برس میں انتقال ہوا۔’’فاضل قدوۂ دین و دنیا‘‘ تاریخ وفات ہے۔

تصنیفات
-------

ملاصاحب کی تصنیفات کثرت سے ہیں، مثلاً

* ’’شرح مسلم الثبوت شرح منار مسمی بہ صبح صادق‘‘
* ’’حاشیہ صدرا‘‘ حاشیہ شرح ہدایۃ الحکمۃ صدر الدین شیرازی
* ’’حاشیہ شمس بازغہ‘‘
* ’’حاشیہ بر حاشیہ قدیمہ‘‘
* ’’شرح تحریر الاصول‘‘
* ’’حاشیہ شرح عضدیہ‘‘
* ’’مناقب رازقیہ‘‘ (فارسی)
* ’’شرح مبارزیہ ‘‘
* یہ تمام کتابیں بڑے پایہ کی ہیں اور نہایت دقیق تحقیقات پر مشتمل ہیں، لیکن درحقیقت ملاصاحب کی شہرت ان تصنیفات کی وجہ سے نہیں، بلکہ ان کے طریقۂ درس نظامی کی بدولت ہے۔

حوالہ جات
---------

1. ↑  جی این ڈی آئی ڈی:  — اخذ شدہ بتاریخ: 17 جولا‎ئی 2021
2. ↑  "ضیائے طیبہ"۔ 16 نومبر 2019 میں اصل سے آرکائیو شدہ۔ اخذ شدہ بتاریخ 15 اکتوبر 2017  الوسيط `|url-status=` تم تجاهله (معاونت)
3. ↑  ماہنامہ اشراق لاہور ستمبر 2013ء